Esteettömyyden kehittämistoimikunnan kokous
MUISTIO
31.1.2006 kello 13 -15, Stakes, Monitoimi A

Osanottajat

AKAVA ry - Simo Pöyhönen
Ammattikorkeakoulujen rehtorineuvosto Arene ry - edustaa Anja Manninen (Diakonia ammattikorkeakoulu)
Erilaisten oppijoiden liitto ry - Airi Valkama 
Invalidiliitto - Marjo Kivi 
Jyväskylän yliopisto - Hannu Puupponen, puheenjohtaja
Jyväskylän yliopisto - Tiina Hokkanen-Oja
Kuulonhuoltoliitto - Sami Virtanen 
Kuurojen liitto ry - Juha Oksanen 
Kynnys ry - Matti T. Laitinen 
Näkövammaisten Keskusliitto ry - Eeva-Liisa Koskinen 
Opetusministeriö - Turja Pesonen
SEIS-hanke, Työministeriö - Sinikka Keskinen 
STAKES - Ronald Wiman
STAKES, Suomen Design for All -verkosto - Mira Koivusilta, sihteeri
Suomen Ammattikorkeakouluopiskelijayhdistysten Liitto SAMOK ry - Marika Nordlund 
Suomen CP-liitto ry - Tomi Kaasinen 
Suomen lukiolaisten liitto - Aaro Kauppinen 
Suomen yliopistojen rehtorien neuvosto Syrene ry. - Eija Sainio 
Suomen ylioppilaskuntien liitto ry - Lauri Pakkanen 
Ylioppilaiden terveydenhoitosäätiö YTHS - Markku Kanerva 
(Poissa: Senaatti-kiinteistöt, Suomen Ammattiin Opiskelevien Keskusliitto SAKKI ry.)

Muistio

1.	Kokouksen avaus, Ronald Wiman, kehittämispäällikkö, STAKES, 

2.	Esteettömyyden kehittämistoimikunnan toiminnan avaus, Turja Pesonen, Opetusministeriön edustaja 

Turja Pesonen muistutti opetusministeriön roolista valvovana viranomaisena. Esteettömyyden edistäminen alkoi aktiivisempana 2004 kun yliopistojen toiminnasta vammaisten henkilöiden suhteen kiinnostuttiin. OPM tilasi OTUS-tutkimussäätiöltä selvityksen, joka julkaistiin keväällä 2005 nimellä "Esteetön opiskelu yliopistoissa". Painettu versio on loppu, mutta verkkoversio on saatavissa osoitteesta: http://www.minedu.fi/julkaisut/koulutus/2005/opm06/tiivistelma.html. 
Selvityksen tuloksia on käytetty myös yliopistojen tulosneuvotteluissa. 

Yliopistojen esteettömyyden kehittämistyötä OPM:n rahoituksella koordinoi Jyväskylän yliopisto; ammattikorkeakoulujen puolella koordinoijana on Diakonia Ammattikorkeakoulu.

Muitakin esteettömyyteen liittyviä hankkeita on esim. ESO kulttuurin saralla. Pesonen esitti harkittavaksi hankkeiden yhteistoimintaa. Tietoisuus toisista hankkeista edistäisi kaikkien työtä.

3.	ESOK-hanke ja kehittämistoimikunnan tehtävät, Anja Manninen/Diakonia-ammattikorkeakoulu ja Hannu Puupponen/Jyväskylän yliopisto 

Miksi hanketta tarvitaan?
Hyvät esimerkit
–	Iso-Britannia
–	Pohjoismaat
–	Suomi
•	Karut kokemukset
–	Koettu ja nähty kehittämistarve: opiskelijat ja henkilöstö
•	Tutkimustieto
–	Kotimaiset ja ulkomaiset tutkimukset

Mitkä ovat hankkeen taustat?
•	Järjestöjen muistio 2003
–	Esteetön opiskelu kuuluu kaikille
•	Yhdenvertaisuuslaki 2004
•	Opetusministeriön selvitys 2005
–	Esteetön opiskelu yliopistoissa
•	Design for All –verkostotyö
–	Korkeakoulu kaikille -projekti

Mitkä ovat hankkeen tavoitteet?
•	Esteiden poistaminen
–	Pitkän ajan tavoite
•	Tietoisuuden ja tiedon lisääminen
–	Välitön tavoite
•	Lähtökohtana OPM:n selvityksen toimenpidesuositukset
•	Menetelmänä ja tavoitteena keskeisten sidosryhmien vuorovaikutus
•	Esteettömyys (OPM 2005)
–	”Esteettömyydellä tarkoitetaan fyysisen, psyykkisen ja sosiaalisen ympäristön toteuttamista siten, että jokainen voi ominaisuuksistaan riippumatta toimia yhdenvertaisesti muiden kanssa.” 

Miten hanke toimii?
•	Organisaatio
–	Kehittämistoimikunta ja Ohjausryhmä
–	Koordinaattorit Jyväskylän yliopisto ja 
	Diakonia-ammattikorkeakoulu
–	Pilottikorkeakoulut ja verkosto
–	Opetusministeriö
–	KKK
•	Pilottikorkeakoulut
–	Helsingin yliopisto
–	Joensuun yliopisto 
–	Kuopion yliopisto
–	Lapin yliopisto 
–	Taideteollinen korkeakoulu
–	Teknillinen korkeakoulu
–	Turun yliopisto
–	Arcada – Nylands Svenska yrkeshögskola
–	Jyväskylän ammattikorkeakoulu
–	Savonia ammattikorkeakoulu
•	Toimenpiteet
–	Organisaation luominen: Pilottikorkeakoulut,
	Kehittämistoimikunta, verkosto ja työryhmät
–	Tiedon keruun ja levittämisen käynnistäminen
–	Portaalin luominen
–	Koulutuksen tarjoaminen
–	Vaiheen 2 (2007-2009) suunnittelu
•	Tuotteet

Mihin ollaan menossa?
•	Pilottikorkeakoulut: 1. kokous 13.12.05  
•	Portaali: Luonnos arvioinnissa 03.02.06 
•	Tiedonkeruu: haastattelut, artikkelit, hyvät käytännöt, esittelyt, kyselyt, dokumentit
•	Tiedon levittäminen: portaali, uutiskirjeet, esittelyt
•	Koulutus: Kv-kouluttaja kk-henkilöstölle 2006
•	Kehittämistoimikunta: 1. kokous 31.01.06 
•	2-vaiheen suunnittelu: käynnistyy 03.02.06

Mikä on esteettömyyden kehittämistoimikunnan tehtävä?
•	Vuorovaikutus, eri tahojen näkemysten ja osaamisen kohtaaminen
•	Suositukset korkeakouluille ja työnantajille
•	Esitykset kehittämisen edellytysten parantamiseksi
•	Hankkeen ohjaaminen, kommentointi ja raporttien arviointi

Kehittämistoimikuntaan kutsutut
•	AKAVA ry, Ammattikorkeakoulujen rehtorineuvosto Arene ry., Erilaisten oppijoiden liitto ry, Invalidiliitto, Kuulonhuoltoliitto, Kuurojen liitto ry, Kynnys ry, Mielenterveyden Keskusliitto, Näkövammaisten Keskusliitto ry, SEIS-hanke, Työministeriö, Senaatti-kiinteistöt, STAKES, Suomen Ammattiin Opiskelevien Keskusliitto SAKKI ry., Suomen Ammattikorkeakouluopiskelijayhdistysten Liitto SAMOK ry, Suomen CP-liitto ry, Suomen Kuntaliitto, Suomen lukiolaisten liitto, Suomen yliopistojen rehtorien neuvosto Syrene ry., Suomen ylioppilaskuntien liitto ry, VANE, Ylioppilaiden terveydenhoitosäätiö YTHS ja Opetusministeriö 

Keskustelua:
Missä on yliopistojen johdon edustus? Voimmeko päättää mitään?
•	Valtuutus toimia on oltava osallistujilla. Esim. pilottihankkeeseen valituilla on jo esteettömyydestä näyttöä.

Mitä 2. vaihe tulee sisältämään?
•	Pilottikorkeakoulut toivoivat normatiivisia linjauksia ja ohjeita. Ohjausryhmä ottaa kantaa tähän työhön. Vuorovaikutus on menetelmä ja tavoite; vielä ei ole valmista suunnitelmaa vaan se tullaan tekemään työryhmissä kevään aikana.

4.	Toimikunnan jäsenten esittäytyminen ja toiveet hankkeen suhteen

Tiina Hokkanen-Oja, Jyväskylän yliopisto, ESOK-hankeen viestintäharjoittelija 31.03. saakka
- tiedoksi, että tiedotuspalautteen voi lähettää Tiinalle. 

Matti Laitinen, Kynnys ry:
- toivottavasti esteettömyyttä saataisiin oikeasti edistettyä ja vaikutus ulottuisi laajemmaltikin kuin pilotteihin. 
- tavoite: minimikriteerit oppilaitoksille.

Markku Kanerva, johtaja ylilääkäri, YTHS

Airi Valkama, puheenjohtaja, Erilaisten oppijoiden liitto
- otetaan vakavasti se, että osa oppii eri tavoilla
- tulee huomioida, että opetusta voi antaa eri tavoilla
- jokaisesta oppijasta oman oppimisensa asiantuntija

Simo Pöyhönen, koulutuspoliittinen asiamies, AKAVA
- Jyväskylän yliopisto on pienillä resursseilla vienyt asiaa pitkään; sieltä varmasti löydettävissä hyviä käytäntöjä

Sinikka Keskinen, projektipäällikkö, SEIS-hanke (Työministeriö)
- hyvien käytäntöjen kehittäminen
- esteettömyyden sisällyttäminen yhdenvertaisuussuunnitelmiin

Turja Pesonen, koulutus- ja tiedepolitiikan yksikkö, opetusministeriö

Lauri Pakkanen, sosiaalipoliittinen sihteeri, Suomen ylioppilaskuntien liitto
- prosessin oltava jatkumo, toimenpideohjelmien lisäksi tietoisuuden lisäämistä; tarvitaan pitkäjänteistä työtä

Juha Oksanen, järjestöohjaaja, Kuurojen liitto
- keskustelun avaaminen tärkeää

Marjo Kivi, asiantuntija, Invalidiliitto
- esteettömyyttä ajateltava laaja-alaisesti: ei vain liikuntavammaiset, mutta myös aistivammat, ulkomaalaiset, huonosti suomea puhuvat jne.
- jatkuvuus tärkeää; työn leviäminen kaikkiin yliopistoihin
- hienoa, että Suomen lukiolaisten liitto mukana - työn tekeminen myös muilla asteilla

Tomi Kaasinen, CP-vammaisten liitto
- tarvitaan säädöstasoa, työ täytyy ankkuroida tukevaan selkärankaan

Marika Nordlund, sosiaalipoliittinen sihteeri, Suomen Ammattikorkeakouluopiskelijayhdistysten Liitto SAMOK 
- ESOK hyvä alkusysäys

Aaro Kauppinen, varapuheenjohtaja, Suomen lukiolaisten liitto
- tietoisuuden ja tiedon lisääminen tärkeää myös tuleville kolmannen asteen opiskelijoille
- SLL:n toiveena vastavuoroinen toiminta

Eeva-Liisa Koskinen, Näkövammaisten keskusliitto

Eija Sainio, opiskelijapalveluiden esimies, TKK, Suomen rehtorineuvoston edustaja
- huomioitava erilaiset oppijat ja oppimisvaikeudet

Sami Virtanen, suunnittelija, Kuulonhuoltoliitto
- esteettömyysnäkökulman jalkauttaminen suomalaiseen ympäristöön

Lisäys: Myös Valtakunnallinen vammaisneuvosto (VANE) on mukana kehittämistoimikunnassa, mutta oli estynyt tällä kertaa.

5.	Toimikunnan tavoitteet, tehtävät ja toimintatavat, keskustelu 
Hannu Puupponen: Mahdollinen tapa toimia:

Pilottien aikataulu:
•	Pilottikorkeakoulut tuottavat projektisuunnitelman ajalle 2007-2009 maaliskuun loppuun mennessä
•	Pilottikorkeakoulut käynnistävät mahdollisesti eri aihealueiden työryhmiä, esim verkko-opetus, rakennetut ympäristöt

Ohjausryhmän aikataulu:
•	Kokoontuu tarvittaessa
•	1. kokous helmi-maaliskuussa
–	käsitellään pilottien toiminnan tilanne ja
–	kehittämistoimikunnan toimintatapa (perustana 31.01. toiveet ja kyselyllä kerätty tieto)
–	tuloksena esitys kehittämistoimikunnalle

Kehittämistoimikunnan aikataulu:
•	Kokoukset 2-4 kertaa vuodessa
•	2. kokous huhtikuussa
–	käsitellään pilottien tekemä projektisuunnitelma 2007-2009
–	käsitellään ohjausryhmän ehdotus kehittämistoimikunnan toimintatavoiksi

Keskustelua:
Mihin toimikuntaa tarvitaan suhteessa pilottihankkeisiin?
•	Toimikunta saa arvioitavakseen pilottien suunnitelmat ja raportit.
•	Tarkoituksena on saada myös käyttäjän ääni kuuluviin.
•	Kehittämistoimikunnan rooli myös ideointiin, ja pidemmälle kuin vain pilottihankkeet.

Onko piloteissa toimikunnan tahoja edustettuna?
•	On hyvä kysymys, mitkä ovat vuorovaikutuksen välineet; ryhmä voi tehdä suosituksia ja esityksiä.

Tuleeko esim. intranet, jonka välityksellä pilotteja yms. voi seurata?
•	ESOK-portaalista löytyvät mm. kaikki hankkeeseen liittyvät dokumentit. Mikäli kiinnostusta löytyy, toimikunnankin jäsenet voivat saada käyttöoikeuden pilottien käyttämään työskentelypohjaan.

6.	Toimikunnan puheenjohtajan, varapuheenjohtajan ja sihteerin valinta 

Esitettiin ja valittiin:
Puheenjohtaja Marjo Kivi, Invalidiliitto (ei paikalla valintatilanteessa)
Varapuheenjohtaja Eeva-Liisa Koskinen, Näkövammaisten keskusliitto
Sihteeri: Hannu Puupponen, ESOK, Jyväskylän yliopisto

7.	ESOK-hankkeen johtoryhmän/ohjausryhmän valitseminen 
Edustajat seuraavista organisaatioista: Arene, Syrene, SYL, SAMOK, Stakes, VANE ja Erilaisten oppijoiden liitto. 

Ehdotettiin edustajaa myös rakennettua ympäristöä edustavalta taholta. 
Ryhmää voidaan vielä täydentää. Ohjausryhmällä on seurannan rooli.

8.	Toimikuntaan tarvittavien lisäjäsenten kutsumisesta päättäminen 
Toimikuntaa voidaan täydentää ja ehdotuksia voi tehdä Hannu Puupposelle.
Ehdotus mm. KELAN ja elinkeinoelämän tahojen kutsumisesta toimikuntaan.

9.	Kokouspäivien sopiminen vuodelle 2006 
Kehittämistoimikunnan seuraava kokous ma 3.4. klo 13 -16. Paikka ilmoitetaan myöhemmin.
Ohjausryhmän kokoontuminen ja puheenjohtaja sovitaan ryhmän jäsenten kesken.

10.	 Hannu Puupponen kiitti osallistujia ja päätti kokouksen kello 15.10.